Malam Bacai Sanhá

Malam Bacai Sanhá (1947–2012) var Guinea-Bissaus president fra september 2009 til sin død i januar 2012. Han var også landets utøvende president i en kortere overgangsperiode etter borgerkrigen i Guinea-Bissau i 1999.

 Liv og virke 
 Bakgrunn 
Sanhá kom fra en muslimsk familie. Han studerte politikk i Øst-Tyskland.

 Politiker 
Han tilhørte Det afrikanske partiet for Guinea-Bissau og Kapp Verdes uavhengighet (PAIGC). Etter landets uavhengighet fra Portugal i 1974 var han medlem av PAIGCs politbyrå fra 1975 til 1976, guvernør i Gabú-regionen øst i landet fra 1986 til 1990 og fagforeningsformann fra 1991 til 1992. Han tilhørte deretter kabinettet med flere portefæljer, og ble president for folkeforsamlingen i 1999. Da en borgerkrig førte til at president João Bernardo Vieira ble styrtet, ble han utnevnt til midlertidig president 14. mai 1999 frem til nyvalg.

I første runde av nyvalget, avholdt 28. november 1999, fikk Sanhá nest flest stemmer (23,37%). I den afgjørende annenrunden, avholdt den 6. januar 2000, fikk han kun 28,0% av stemmene, mot Kumba Ialás 72,0%. Militærjuntaen ledet av Asumane Mané støttet hans kandidatur. 

I 2005, etter at president Kumba Yalá var blitt styrtet av et kupp, flyttet João Bernardo Vieira tilbake fra landflyktighet til Guinea-Bissau. Han stilte opp ved presidentvalget i juni og juli 2005, og ble valgt til president. Ifølge offisielle resultater ble Vieira nummer to i første valgomgang den 19. juni med 28,87 % av stemmene, bak Malam Bacai Sanhá, og deltok dermed i andre runde. Han beseiret Sanhá offisielt i neste valgomgang den 24. juli med 52,45 % av stemmene. Resultatet av valget ble betvilt. For å avgjøre tvisten tilbød han Vieira samarbeid i august 2005. Men det ble avvist av Sanhá. Vieirable tatt i ed som president den 1. oktober.Report of the Secretary-General on developments in Guinea-Bissau and on the activities of the United Nations Peacebuilding Support Office in Guinea-Bissau, United Nations Security Council, 2. desember 2005.

Selv etter Vieiras innsettelse insisterte Sanhá på at valget ikke var blitt gjennomført på riktig måte, selv om denne oppfatningen ikke ble delt av internasjonale valgobservatører.

Et nytt vaLg ble utlyst etter at João Bernardo Vieira ble drept i mars 2009.

President
I juli 2009 vant imidlertid Malam Bacai Sanhá presidentvalget over opposisjonens kandidat Kumba Ialá. 

Etter at Sanhá ble president, mle det klart at han hadde behov for medisinsk behandling for diabetes ved jevne mellomrom.Agence France-Presse: G.Bissau president again hospitalised in Paris: officials, 09.12.10 Hans behandling fant i regelen sted i Paris i Frankrike, og reisene og rekonvalesens etterpå innvirket på hans presidentgjerning. 

Han var gift med Mariama Mane Sanha frem til sin død.

Død
Han var fortsatt president i Guinea-Bissau da han i en alder av 64 år døde den 9. januar 2012 av bieffekter av diabetes på militærsykehuset Val-de-Grâce i Paris.«– Guinea-Bissaus president er død», NRK, 9. januar 2012.

Regjeringen foreskrev per dekret syv dagers landesorg om flagging på  halv stanf, og innstilling av alle konserter og fester. De ville oggså repatriere Sanhás klrpp for begravelse. Under landets forfatning ble det innen 90 dager gjennomført nyvalg. For mellomperioden ble leder av nasjonalforsamlingen, Raimundo Pereira, tatt i ed som midlertidig president.Allen Yero Embalo, "Guinea-Bissau leader Malam Bacai Sanha dies in Paris", AFP, 9. januar2012.

 Referanser 

Kategori:Guinea-Bissaus presidenter
Kategori:Bissauguineanske politikere
Kategori:Personer fra regionen Quinara